বাজেটে ঘাটতি ৪.৩ শতাংশ! এর প্রভাবে কী হতে পারে? দেখুন

ওয়েব ডেস্ক: সংসদে পেশ হল কেন্দ্রীয় বাজেট (Union Budget 2026)। আর বাজেট পেশ করে নির্মলা সীতারামন (Nirmala Sitharaman) জানালেন যে, ২০২৬–২৭ অর্থবর্ষে জিডিপি-র ৪.৩ শতাংশ আর্থিক ঘাটতির (Fiscal Deficit) লক্ষ্যমাত্রা নির্ধারণ করেছে কেন্দ্রীয় সরকার। অর্থনৈতিক গতি বজায় রাখার সঙ্গে সরকারি আর্থিক স্থিতিশীলতা রক্ষার মধ্যে ভারসাম্য বজায় রেখেই এই ঘাটতি করা হয়েছে বলে জনান কেন্দ্রীয় অর্থমন্ত্রী (Union Finance Minister)।

আসলে ‘ফিসকাল ডেফিসিট’ বা আর্থিক ঘাটতি বলতে সরকারের মোট ব্যয় ও মোট আয়ের মধ্যে ব্যবধানকে বোঝায়। ২০২৬–২৭ অর্থবর্ষের জন্য নির্ধারিত ৪.৩ শতাংশ ঘাটতির লক্ষ্য চলতি অর্থবর্ষের সংশোধিত হিসেবের তুলনায় সামান্য উন্নতির ইঙ্গিত দিচ্ছে। কারণ গত বাজেটে এই হার ছিল ৪.৮ শতাংশ।

আরও পড়ুন: বাজেটে কনটেন্ট ক্রিয়েটরদের জন্য ১০ হাজার কোটির বরাদ্দ নির্মলার

উল্লেখ্য, এবারের বাজেটে মূলধনী ব্যয়ের উপর জোর দেওয়া হয়েছে। পরিকাঠামো, লজিস্টিক্স, পরিবহণ, জ্বালানি এবং নগর উন্নয়নে সরকারি বিনিয়োগ এবং উৎপাদনশীলতা বৃদ্ধি করতে বেসরকারি বিনিয়োগ গুরুত্বপূর্ণ ভূমিকা নেবে বলে মনে করা হচ্ছে। এই অবস্থায় আর্থিক সংহতির পথ বজায় থাকলে মুদ্রাস্ফীতি নিয়ন্ত্রণে রাখা এবং বিনিয়োগকারীদের আস্থা ধরে রাখা সহজ হবে বলে মত বিশেষজ্ঞদের।